पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र में कोरोना के दूसरी लहर में हालत बद से बदतर हो रही है। संक्रमण का दायरा अब ग्रामीण क्षेत्रों में लगातार बढ़ता ही जा रहा है। शुक्रवार को नरपतगंज प्रखंड क्षेत्र के पलासी पंचायत के डुमरिया गांव में जहां एक परिवार के पांच लोग पॉजिटिव पाए गए। चिकित्सकों ने जब 30 लोगों की जांच की तो 11 लोग पॉजिटिव पाए गए। बताते चलें कि नरपतगंज के रामघाट, पिठौरा, नाथपुर, गोखलापूर आदि ग्रामीण क्षेत्रों में लगातार संक्रमित मरीजों की संख्या में इजाफा हो रहा है। ग्रामीण क्षेत्रों में अधिकतर लोगों में सर्दी खांसी बुखार आदि के लक्षण के कारण लगातार दहशत में जीने को मजबूर हैं। पलासी में जांच कर रहे रहे चिकित्सक डॉ पी के गुप्ता ने बताया कि 30 जांच में से 11 लोग पॉजिटिव पाए गए हैं उन्होंने बताया कि इस गांव तथा आसपास के क्षेत्र में कैंप लगाकर लगातार जांच की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn